  Майя Бывальцева 11-тӥ коньывуонлы Удмуртиын коронавирус инфекциен черлан 110 выль учыръёсты шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы зэмаз Ижкарын 44 улӥсьёслэн, Воткаын – 20, Можгаын – укмыс, Вотка ёросын – куать, Ува ёросын – вить, Сарапулын, Шаркан, Дэри ёросъёсын – быдэн ньыль, Камбарка, Сарапул ёросъёсын – быдэн куинь, Алнаш, Каракулино, Пичи Пурга ёросъёсын – быдэн кык, Кизнер но Можга ёросъёсын быдэн одӥг улӥсьёслэн. Эшшо 32 адями йӧназ Туннэ нуналлы элькунын коронавирус инфекциен черлан 6 сюрс 613 учыр лабораториосын зэматэмын. 4 сюрс 431 адями йӧназ, 117 мурт кулӥз. Та дыре 94-езлэн висисьёслэн тазалыксы секыт лыдъяське. Та дырлы Удмуртиын коронавируслы 417 сюрс 996 эскеронъёс ортчытӥзы, со пӧлысь берло нуналскын - 7 сюрс 76. Тегъёс: Тазалык Ижкар висён Удмуртия коронавирус  